20. Redovna Skupština Lokalne akcijske grupe Vuka – Dunav, održana je 28. svibnja 2020. godine, u 13:30 sati, u vijećnici Općine Antunovac te je sastavljen slijedeći

**ZAPISNIK**

Utvrđeno je da su temeljem odredbi zakona o udrugama u cijelosti ispunjeni uvjeti za sazivanje i održavanje ove Skupštine.

Prije prelaska na Dnevni red 20. Redovne Skupštine utvrđena je nazočnost članova LAG-a Vuka – Dunav to kako slijedi:

1. Marjan Tomas, Općina Vladislavci,
2. Davor Tubanjski, Općina Antunovac,
3. Dragan Zorić, Općina Šodolovci,
4. Marija Horvatek, KUD „Klasje Slavonije“ Antunovac,
5. Lončarić Roman, OPG Lončarić Roman,
6. Damir Maričić, Općina Vuka,
7. Damir Maričić, OPG Damir Maričić
8. Doris Zubaj, KUD „I. K. Adamović“ Čepin,
9. Stipe Modrić, Udruga veterana vojne policije iz Domovinskog rata OBŽ
10. Grozde Mikulić, Udruga umirovljenika Općine Antunovac,
11. Zdenko Đerđ, PVZ Fructus,
12. Davor Štefanko, Branitejska socijalno-radna zadruga DOLAC SLAVONSKI,
13. Miroslav Gici, OPG Gici,
14. Bojana Orsić, PORC Erdut d.o.o.,
15. Jugoslav Vesić, Općina Erdut, p.p. Bojana Orsić
16. Tomislav Duk, OŠ „Antunovac“
17. Klaudija Fehervari, OPG Fehervari,
18. Ivan Zavorski, OPG Zavorski Ivan,
19. Marijana Junušić, Općina Ernestinovo, p.p. Maja Bračun
20. Marijana Karpati, Dječiji vrtić Mali Princ,
21. Mario Vila, OPG Mario Vila
22. Ivan Žeravica, Općina Čepin, p.p. Davor Tubanjski,
23. Nikola Rusić, OPG Rusić Nikola,
24. Martinović Mladen, OPG Martinović Mladen,
25. Milan Nešić, OPG Milan Nešić,
26. Ljubica Šunić, OPG Šunić,
27. OPG Lastavica Sandra, Lastavica Sandra, p.p. Damir Lastavica
28. Blaženka Marinković,
29. Dalibor Gici, OPG Dubravka Gici,
30. Zdravko Krznarić, Nogometni klub Vitez 92,
31. Turk Branimir, OPG Turk Branimir.

Nakon uvodne riječi Predsjednika LAG-a Vuka – Dunav, Davora Tubanjskog, usvojen je sljedeći

**DNEVNI RED**

1. Otvaranje Skupštine,
2. Izbor radnih tijela:

* zapisničara
* ovjerovitelja zapisnika,

1. Usvajanje zapisnika s 19. redovne skupštine LAG-a Vuka – Dunav,
2. Odluka o imenovanju Predsjednika Upravnog odbora LAG-a Vuka-Dunav,
3. Odluka o usvajanju prijedloga izmjene Lokalne razvojne strategije 2014-2020.,
4. Odluka o usvajanju Akcijskog plana provedbe LRS LAG-a Vuka-Dunav,
5. Odluka o usvajanju financijskog izvješća o radu za 2019. godinu,
6. Odluka o usvajanju izvješća o radu za 2019. godinu,
7. Odluka o istupanju iz članstva LAG-a Vuka-Dunav,
8. Odluka o primanju novih članova u LAG Vuka-Dunav,
9. Odluka o godišnjoj članarini redovitih članova LAG-a Vuka-Dunav za 2020. godinu,
10. Informiranje o projektu suradnje „Naše domaće“,
11. Razno.

**Ad1: OTVARANJE SKUPŠTINE**

Predsjednik LAG-a Vuka – Dunav, Davor Tubanjski, pozdravio je sve prisutne i zahvalio im se na dolasku. Budući da Skupštini nije prisustvovala natpolovična većina, Predsjednik se pozvao na članak 24. Statuta LAG-a Vuka – Dunav, te odgodio početak zasjedanja 30 minuta. Nakon propisanog vremena, Skupština je započela s radom, jer je više od 1/3 ukupnog broja članova bilo prisutno.

**Ad2: IZBOR RADNIH TIJELA**

Prije prelaska na ostale točke dnevnog reda, Predsjednik LAG-a predložio je sljedeći izbor radnih tijela:

* za zapisničara – Sanja Šimić
* za ovjerovitelje zapisnika – Lončarić Roman i Grozde Mikulić

Prijedlog izbora radnih tijela jednoglasno je usvojen.

**Ad3: USVAJANJE ZAPISNIKA S 19. REDOVNE SKUPŠTINE LAG-a VUKA – DUNAV**

Članovima LAG-a Vuka – Dunav na usvajanje je dan Zapisnik s 19. Redovne skupštine te je otvorena rasprava. Budući da rasprave nije bilo, Predsjednik LAG-a Vuka-Dunav daje Zapisnik na glasanje. Zapisnik je jednoglasno usvojen.

**Ad4: ODLUKA O IMENOVANJU PREDSJEDNIKA UPRAVNOG ODBORA LAG-A VUKA-DUNAV**

Predsjednik LAG-a Vuka-Dunav otvara ovu točku dnevnog reda te riječ prepušta voditeljici LAG-a, Ivani Čik koja Skupštini stavlja na glasovanje prijedlog za izbor Predsjednika Upravnog odbora LAG-a Vuka – Dunav. Za Predsjednika izglasan je Marjan Tomas, Općinski načelnik Općine Vladislavci, Kralja Tomislava 141, 31404 Vladislavci.

Kako nije bilo rasprave po točki dnevnog reda, od prisutnog trideset i jednog (31) člana Upravnog odbora, trideset (30) članova je glasalo je za, dok je jedan član (Marjan Tomas) ostao suzdržan.

**Ad5:** **DONOŠENJE ODLUKE O USVAJANJU PRIJEDLOGA IZMJENE LOKALNE RAZVOJNE STRATEGIJE 2014-2020.**

Predsjednik LAG-a otvara ovu točku dnevnog reda te daje riječ Voditeljici LAG-a Ivani Čik koja obrazlaže članovima Skupštine izmjenu LRS. Izmjena LRS napravljena na sugestiju Agencije za plaćanja u poljoprivredi, ribarstvu i ruralnom razvoju, iz lokalne razvojne strategije izbacuje se iz Kriterija bodovanja projekata; Kriterij II „Udruživanje“ obzirom da proizvođačke organizacije i udruge nisu prihvatljivi prijavitelji na natječaj za Tip operacije 1.3.3. „Potpora razvoju malih poljoprivrednih gospodarstava“ koji je sukladan Tipu operacije 6.3.1. „Potpora razvoju malih poljoprivrednih gospodarstava“.

Predsjednik LAG-a otvara raspravu ove točke dnevnog reda. Obzirom da rasprave nije bilo, ova točka dnevnog reda je jednoglasno usvojena.

**Ad6:** **DONOŠENJE ODLUKE O USVAJANJU AKCIJSKOG PLANA PROVEDBE LRS LAG-A VUKA-DUNAV**

Predsjednik LAG-a Vuka-Dunav, Davor Tubanjski, otvara šestu točku dnevnog reda te riječ prepušta Voditeljici LAG-a. Voditeljica LAG-a pojašnjava kako je nastavno na prethodnu točku dnevnog reda, predložen je akcijski plan provedbe LRS, koji je obrazložen članovima Skupštine. Došlo je do izmjene lokalne razvojne strategije gdje je izbačen Kriterij II „Udruživanje“ iz Kriterija bodovanja projekata obzirom da proizvođačke organizacije i udruge nisu prihvatljivi prijavitelji na natječaj za Tip operacije 1.3.3. „Potpora razvoju malih poljoprivrednih gospodarstava“ koji je sukladan Tipu operacije 6.3.1. „Potpora razvoju malih poljoprivrednih gospodarstava“, “, no nije mijenjan akcijski plan provedben, pa izglasavamo postojeći akcijski plan koji je potrebno učitati u sustav.

Kako rasprave nije bilo, točka dnevnog reda dana je na glasanje, te jednoglasno usvojena.

**Ad7: DONOŠENJE ODLUKE O USVAJANJU FINANCIJSKOG IZVJEŠĆA O RADU ZA 2019. GODINU**

Predsjednik LAG-a otvara točku dnevnog reda te riječ predaje Voditeljici LAG-a, Ivani Čik. Voditeljica LAG-a, Ivana Čik, tumači Financijsko izvješće o radu LAG-a za 2019. godinu.

Nakon izlaganja točka je dana na glasanje te je jednoglasno usvojena.

**Ad8: DONOŠENJE ODLUKE O USVAJANJU IZVJEŠĆA O RADU ZA 2019. GODINU**

Predsjednik LAG-a otvara točku dnevnog reda te riječ predaje Voditeljici LAG-a, Ivani Čik. Voditeljica LAG-a protumačila je Izvješće o radu za 2019. godinu. Nitko od prisutnih članova Upravnog odbora nije imao pitanja te po ovoj točki dnevnog reda nije bilo rasprave.

Nakon izlaganja točka je dana na glasanje te je jednoglasno usvojena

**Ad9: DONOŠENJE ODLUKE O ISTUPANJU IZ ČLANSTVA LAG-A**

Predsjednik LAG-a otvara devetu točku dnevnog reda te riječ prepušta Voditeljici LAG-a.Voditeljica LAG-a Ivana Čik. Voditeljica LAG-a iščitava članove koji istupaju iz članstva LAG-a:

1. OPG Vidranski Josip, Kolodvorska 9,31216 Antunovac, OIB: 10671967360,
2. Udruga „Šibica“, Duga 181, Ivanovac, 31216 Antunovac, OIB: 45728263029,
3. Milenko Biloš, Crkvena 26, Ivanovac, 31216 Antunovac, OIB: 67193710929.

Nakon izlaganja točka je dana na glasanje te je jednoglasno usvojena.

**Ad10: DONOŠENJE ODLUKE O PRIMANJU NOVIH ČLANOVA U LAG VUKA-DUNAV**

Predsjednik LAG-a otvara desetu točku dnevnog reda te riječ prepušta Voditeljici LAG-a. Voditeljica navodi nove potencijalne članove LAG-a. Predloženi za članstvo LAG-a bili su:

1. Klasje poljoprivredni obrt Vl. Bogdanović Jelena, N. Tesle 2, 31204 Bijelo Brdo, OIB: 00549095726,
2. Korina Starčević, Duga 81, 31216 Ivanovac, OIB: 58449553545.

Nakon izlaganja točka je dana na glasanje te je jednoglasno usvojena.

**Ad11: DONOŠENJE ODLUKE O GODIŠNJOJ ČLANARINI REDOVITIH ČLANOVA LAG-a VUKA- DUNAV ZA 2020. GODINU**

Voditeljica LAG-a Ivana Čik, članovima Skupštine predstavlja i iznosi kako će godišnja članarina redovitih članova Lokalne akcijske grupe Vuka-Dunav za 2020. godinu biti u slijedećim iznosima:

* Općine/mjesni odbor 2,00 kn po stanovniku
* Pravne osobe 200,00 kuna
* Udruge 200,00 kuna
* Fizičke osobe 100,00 kuna

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad 12: INFORMIRANJE O PROJEKTU SURADNJE „NAŠE DOMAĆE“**

Predsjednik LAG-a otvara točku dnevnog reda te riječ predaje Voditeljici LAG-a. Voditeljica LAG-a informirala je prisutne o projektu suradnje „Naše domaće“. Navodi kako je odabrani dobavljač za izradu vizualnog identiteta projekta suradnje „Naše domaće“ izradio nekoliko prijedloga vizualnog identiteta brenda. Odabran je vizualni identitet, univerzalan i prepoznatljiv, na 2. koordinacijskom sastanku projekta suradnje „Naše domaće“. Izrada vizualnog identiteta projekta suradnje obuhvaća i dizajn logotipa projekta i vizuala. Objasnila je kako će se osnivati radne skupine za izradu specifikacija za proizvode i usluge brenda. Proizvodi moraju ići na Povjerenstvo te ako prođu analizu dobijaju za svoj proizvod markicu. Voditeljica je završila informiranje o projektu suradnje te je riječ preuzeo Predsjednik LAG-a Davor Tubanjski.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad13: RAZNO**

Na kraju sjednice, Predsjednik se zahvalio članovima Skupštine na dolasku, kvalitetnoj suradnji i komunikaciji. Pozvao je članove Skupštine da sudjeluju u radu LAG-a kako bi se što kvalitetnije sudjelovalo u provedbi Lokalne razvojne strategije LAG-a Vuka-Dunav.

Kako nije bilo dodatnih komentara i rasprave, predsjednik Upravnog odbora zaključuje sjednicu u 14:30 sati.

UBROJ: SK/20-11

U Antunovcu, 28. svibanj 2020. godine

Zapisničar: Ovjerovitelji zapisnika:

Sanja Šimić Roman Lončarić Grozde Mikulić